Astrachanės sritis

Astrachanės sritis (rus. Астраханская область) – sritis pietvakarių Rusijoje, prie Kaspijos jūros. Ribojasi su Volgogrado sritimi šiaurėje, su Kazachstanu – rytuose ir su Kalmukija – vakaruose. Administracinis centras – Astrachanė. Geografija Sritis įsikūrusi Pakaspijo žemumoje, didelė dalis teritorijos yra žemiau jūros lygio (iki -27 m). Aukščiausia vieta (Didžiojo Bogdo k., 161,9 m) yra srities šiaurės rytuose. Nepaisant to, kad sritis yra šalia Kaspijos jūros, jos klimatas yra ryškus kontinentinis su nedideliu kiekiu kritulių. Vidutinė sausio mėnesio temperatūra svyruoja nuo -10 °C šiaurėje iki -6 °C, vasarą būdinga 25 °C temperatūra. Vidutinis metinis kritulių kiekis – ~200 mm. Centrine srities dalimi teka Volgos upė, besiskaidanti į protakas (pagrindinė – Achtuba) ir sudaranti deltą. Yra druskingų, laikinų ežerų (didžiausias – Baskunčiakas). Vyrauja pelynų ir druskių pusdykumės, tik Volgos slėnis ir delta pelkėti, apaugę krūmynais ir vandens augmenija. Įsteigti Astrachanės, Bogdo-Baskunčiako draustiniai. Istorija Sritis įkurta 1943 m. gruodžio 27 d. Gyventojai Praktiškai visi gyventojai susitelkę Volgos slėnyje ir jos deltoje. Šalia rusų (67,6 %) srityje gyvena kazachai (16,3 %), totoriai (6,6 %), ukrainiečiai (0,9 %), azerbaidžaniečiai (0,9 %), čečėnai (0,8 %), nogajai (0,8 %) ir kt. Miestai Didžiausi miestai 2002 m. (> 10 tūkst. gyventojų): Astrachanė Achtubinskas Znamenskas Charabalis Kamyziakas Narimanovas Krasnyj Jaras Šaltiniai